**Adatkezelési tájékoztató**

A Nemzeti Szakképzési és Felnőttképzési Hivatal által megvalósított 101050108 – Euroguidance HU projekt eseményei során felhasznált dokumentumokban szereplő személyes adatok kezeléséhez.

**Hatály**

A jelen dokumentumban meghatározottak hatálya a címben megjelölt adatbázisba történő jelentkezés során megadott adatok kezelésére terjed ki, de legkésőbb az adatkezelés időbeli hatálya a Euroguidance HU projekt megvalósítási, illetve fenntartási időszakának végéig (2028. december 31.) tart.

**1. Az adatkezelő megnevezése, az adatfeldolgozók meghatározása**

* Adatkezelő: Nemzeti Szakképzési és Felnőttképzési Hivatal (a továbbiakban: Hivatal)
* Székhely: 1089 Budapest, Kálvária tér 7.
* Telefon: +36 (1) 303-9300
* Honlap: [www.nive.hu](https://www.nive.hu/)
* Adatvédelmi tisztviselő: dr. Kövy Mihály (Kovy.Mihaly@nive.hu)

A támogatás felhasználását ellenőrző (magyar és EU-s) szervezetek számára lehetséges az adatokba való betekintés.

**2. Az adatkezelés alapjául szolgáló jogszabályok**

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről, az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.).

**3. Az adatkezelés jogalapja**

Jelen adatkezelés jogalapját az érintett adatai közlésének önkéntessége teremti meg.

Az adatkezelés jogalapja: az érintett hozzájárulásán alapuló adatkezelés, az Infotv. 5. § (1) bek. b) pontja szerint.

**4. Az adatokhoz való hozzáférés és az adatbiztonsági intézkedések**

A személyes adatokhoz az 1. pontban meghatározott jogalanyok kapcsolódó feladatot ellátó munkavállalói jogosultak hozzáférni feladatuk ellátása körében. Kiemelten ilyen az adatbázis létrehozása és az abból történő szelekció.

A Hivatal csak jogszabályban meghatározott módon és célból adja át az általa kezelt személyes adatokat más állami szervek számára.

Az azokból felállított adatbázist és az abban szereplő személyes adatokat szervereken tárolja. A személyes adatok tárolásához a Hivatal más szolgáltatását nem veszi igénybe, adatfeldolgozót nem bíz meg. A Hivatal megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

A Hivatal profilalkotási célból nem használja fel az adatokat, csak a kötelező statisztikai adatszolgáltatás keretében.

**5. Az adatkezeléssel kapcsolatos jogok**

*5.1. A tájékoztatás kéréshez való jog*

Az érintett személy írásban tájékoztatást kérhet a Hivataltól arról, hogy

* milyen személyes adatait,
* milyen jogalapon,
* milyen adatkezelési cél miatt,
* mennyi ideig kezeli.
* a Hivatal kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

A Hivatal az érintett kérelmét legfeljebb egy hónapon belül, az általa megadott elérhetőségre küldött elektronikus levélben teljesíti.

*5.2. A helyesbítéshez való jog*

Az érintett személy a megadott elérhetőségeken keresztül, írásban kérheti, hogy a Hivatal módosítsa valamely személyes adatát (például bármikor megváltoztathatja az email címét vagy postai elérhetőségét). A helyesbítendő adatról adatkezelő értesíti az adatfeldolgozót, aki szintén elvégzi a módosítást. A Hivatal a kérelmet legfeljebb egy hónapon belül teljesíti, és erről az általa megadott elérhetőségre küldött elektronikus levélben értesíti.

*5.3. A törléshez való jog*

Az érintett személy a megadott elérhetőségeken keresztül, írásban kérheti a Hivataltól a személyes adatainak a törlését. A törlési kérelmet a Hivatal abban az esetben utasítja el, ha a Hivatalt a személyes adatok további tárolására kötelezik. Ilyen eset például az, ha az irattárazásra vonatkozó határidő nem telt le. A törlendő adatról adatkezelő értesíti az adatfeldolgozót, aki szintén elvégzi a módosítást. Amennyiben azonban nincs ilyen kötelezettség, akkor a Hivatal a kérelmet legfeljebb egy hónapon belül teljesíti, és erről, az e célból megadott elérhetőségre küldött elektronikus levélben értesíti az érintettet.

*5.4. A zároláshoz való jog*

Az érintett az 1. pontban megadott elérhetőségeken keresztül, írásban kérheti, hogy a személyes adatait a Hivatal korlátozza. A kérelmet a Hivatal haladéktalanul teljesíti, és erről az érintettet az általa megadott elektronikus elérhetőségen tájékoztatja. A korlátozott adatról adatkezelő értesíti az adatfeldolgozót, aki szintén elvégzi a módosítást. A korlátozás addig tart, amíg azt az érintett által megjelölt indok szükségessé teszi.

*5.5. A tiltakozáshoz való jog*

Az érintett az 1. pontban megadott elektronikus elérhetőségeken keresztül, írásban tiltakozhat az adatkezelés ellen, ha a Hivatal az érintett személyes adatait közvetlen üzletszerzés, közvélemény-kutatás vagy egyéb jogszerűtlen célra felhasználná, illetve jogosulatlan személy részére hozzáférést engedne, vagy azokat ilyen személynek továbbítaná. Az érintett az adatkezeléshez történő hozzájárulását eg@nive.hu elektronikus elérhetőségeken jelzett nyilatkozatával visszavonhatja.

*5.6. Az érintett hozzáféréséhez való jog*

A hozzáféréshez való jog érvényesülése érdekében az érintettet kérelmére az adatkezelő tájékoztatja arról, hogy személyes adatait maga az adatkezelő, illetve a megbízásából vagy rendelkezése alapján eljáró adatfeldolgozó kezeli-e.

**6. Kezelt adatok köre, adatkezelés célja**

Az adatbázisban az alábbi személyes adatok kerülnek tárolásra:

* név
* e-mail cím

Az adatkezelés célja 101050108 – Euroguidance HU projekt honlapján megadott személyes adatok kezelése. Az adatkezelés időtartama a projektre irányadó iratmegőrzési kötelezettség időtartamával (2028. december 31.) egyezik meg.

**7. Az adatkezeléssel kapcsolatos jogérvényesítési lehetőségek**

Az Adatkezelő az adatkezelési tevékenysége során az Infotv. rendelkezéseinek, az adatvédelemre és az adatbiztonságra vonatkozó joggyakorlatoknak megfelelően jár el, a hatályos jogszabályok előírásait betartja, illetve az adatvédelemhez kapcsolódó fontosabb nemzetközi ajánlásokat is figyelembe veszi.

Az érintett az általa tapasztalt jogellenes adatkezelés esetén a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/C., ugyfelszolgalat@naih.hu) jogosult panasztételre, illetve polgári pert kezdeményezhet a Hivatal ellen.